b"\n_START_ARTICLE_\nFractura de clav\xc3\xadcula\n_START_SECTION_\nEtiologia\n_START_PARAGRAPH_\nLa clav\xc3\xadcula es fractura sovint, gaireb\xc3\xa9 sempre per un cop indirecte a causa d'un impacte violent amb el bra\xc3\xa7 est\xc3\xa8s durant una caiguda, o b\xc3\xa9 per caigudes directes sobre el propi espatlla. Les clav\xc3\xadcules dels nens s\xc3\xb3n les m\xc3\xa9s propenses a fracturar per la seva relativa debilitat comparada amb les dels adults, sent la zona m\xc3\xa9s feble de la clav\xc3\xadcula \xc3\xa9s la seva uni\xc3\xb3 entre els seus dos ter\xc3\xa7os mitj\xc3\xa0 i lateral._NEWLINE_Una vegada produ\xc3\xaft la fractura, el m\xc3\xbascul esternoclidomasto\xc3\xafdal eleva el fragment medial de l'os. Com el m\xc3\xbascul trapezi \xc3\xa9s incapa\xc3\xa7 de sostenir el fragment lateral elevat, l'espatlla cau a causa del pes del membre superior. Els m\xc3\xbasculs adductors del bra\xc3\xa7, com el pectoral major, poden tirar del fragment distal fent que els fragments ossis, d'haver-los, es desplacin sobre l'os. El lligament coracoclavicular sol impedir la luxaci\xc3\xb3 de l'articulaci\xc3\xb3 acromioclavicular.\n_START_SECTION_\nPatog\xc3\xa8nia\n_START_PARAGRAPH_\nLa clav\xc3\xadcula forma l'\xc3\xbanica articulaci\xc3\xb3 que uneix la cintura escapular amb el tronc. La clav\xc3\xadcula protegeix importants vasos sanguinis, el pulm\xc3\xb3 i del plexe braquial. Les fractures de la clav\xc3\xadcula que acaben despla\xc3\xa7ades de la seva posici\xc3\xb3 anat\xc3\xb2mica poden lesionar aquestes estructures per la seva proximitat i l'afilat que resulten les vores estellades. De perforar el pulm\xc3\xb3, pot sobrevenir pneumot\xc3\xb2rax i posteriorment la mort._NEWLINE_Aproximadament el 80% de les fractures de la clav\xc3\xadcula es produeixen en el ter\xc3\xa7 mitj\xc3\xa0 del recorregut de l'os, 15% amb associaci\xc3\xb3 de la part distal o el ter\xc3\xa7 lateral, i un 5% d'associaci\xc3\xb3 del ter\xc3\xa7 proximal o medial.\n_START_SECTION_\nTractament\n_START_PARAGRAPH_\nEl tractament de fractures sense despla\xc3\xa7ament sol ser amb immobilitzaci\xc3\xb3 per f\xc3\xa8rules. Els objectius s\xc3\xb3n disminuir l'edema i el dolor, aix\xc3\xad com reduir les seq\xc3\xbceles. Les lesions amb despla\xc3\xa7ament poden requerir cirurgia ortop\xc3\xa8dica per a la seva reducci\xc3\xb3. Les fractures neonatals solen curar de manera espont\xc3\xa0nia en diverses setmanes sense tractament especial._NEWLINE_S'ha de consultar a un cirurgi\xc3\xa0 traumat\xc3\xb2leg immediatament quan el pacient t\xc3\xa9 proves d'afectaci\xc3\xb3 multisist\xc3\xa8mica com en el cas de fractures obertes i les fractures despla\xc3\xa7ades. La resta de les fractures simples de la clav\xc3\xadcula poden ser manejades per un metge general."